《钱唐吟》
宋代·姚勉

钱唐家家重生女，自小无人识机杼。
教成歌舞十二三，花燕身材柳莺语。
去年学得琵琶成，今年学得弹秦筝。
豪家亟替明珠斛，来换绿珠入金谷。
启行小女肩舆来，亲情送别罗酒杯。
拜辞父母登车去，欢喜出门不回顾。
新恩无复雉将雏，儿意亦忘鸦反哺。
阿婆八十位送门，自怜终身无阿孙。
笑言阿婆不须泣，舟子乘潮渡江急。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。